Traktor M911 buatan Oshkosh sedang mengangkut kayu balak
**Lori balak** merupakan sebuah kenderaan bermotor besar yang digunakan untuk mengangkut kayu balak.

Sejarah
-------

Lori Moreland dengan tayar mati di Gunung Moses pada 1920an
Pokok yang paling mudah ditebang ialah pokok yang terletak berhampiran jalan air (sungai, terusan, dsb.) kerana ia mudah diangkut. Setelah bekalan semakin berkurangan dan pembalak terpaksa bergerak lebih jauh daripada air, mereka mula menggunakan kawanan lembu atau kuda untuk mengangkut kayu balak. Ia kemudian digantikan dengan "keldai wap" serta lokomotif. Perkembangan terakhir dalam pengangkutan kayu balak ialah penggunaan lori balak.

Sebuah lori telah digunakan untuk membalak di Covington, Washington, pada tahun 1913. Kedatangan Perang Dunia Pertama serta permintaan terhadap kayu sprus Sitka dari kawasan Barat Laut Pasifik bagi pembuatan kapal terbang "telah mewujudkan industri pengangkutan lori balak di Washington". Pihak Tentera Amerika Syarikat menggerakkan ribuan anggota ke Divisyen Pengeluaran Sprus untuk membina jalan raya di barat Washington untuk mendapatkan pokok-pokok terbaik. Selepas perang, lebihan lori askar menjadikan penggunaannya menarik perhatian syarikat-syarikat pembalakan, terutamanya syarikat kecil yang tidak mampu menggunakan lokomotif yang mahal.

Lori primitif telah diperbaharui pada tahun 1920an dan 1930an, dengan enjin yang lebih berkuasa serta sistem brek yang lebih mencengkam. "Tayar mati tanpa berbunga getah - kadang-kadang keluli - kurus" yang lama telah digantikan dengan tayar pneumatik yang lebih lebar serta berbunga. Jalan papan telah digantikan dengan jalan tanah merah. Menjelang pertengahan 1930an, lori-lori mengangkut kayu balak dari kawasan Barat Laut Pasifik sama banyak dengan kereta api.

Perang Dunia Kedua menyaksikan rekaan lori yang diperbaharui, dan sekali lagi ia diperturunkan kepada syarikat pembalakan melalui penjualan lebihan kenderaan tentera setelah perang tamat.

Konfigurasi
-----------

Lori balak jenis dwisendi di Australia
Terdapat dua jenis lori balak moden — jenis yang digunakan di denai-denai hutan di mana kayu balak ditumbangkan (lori hantu), serta jenis yang digunakan untuk mengangkut kayu balak melalui jalan raya serta lebuh raya biasa. Disebabkan jalan di dalam hutan selalunya tidak rata serta bersifat sementara, sistem gantungan serta tayar yang digunakan oleh lori luar jalan raya adalah sangat penting. Tayar mati, bertekanan rendah serta bertekanan tinggi digunakan. Lori gandar biasanya menggunakan sehingga sebanyak sembilan gandar bagi menghasilkan tekanan tanah yang rendah serta cengkaman yang lebih baik.

Kayu balak biasanya ditanam di kawasan luar bandar berbukit yang tidak sesuai untuk aktiviti pertanian, maka keupayaan sesebuah lori balak untuk mendaki cerun adalah penting. Kecuraman bergantung kepada mutu permukaan - jalan berlumpur serta bersalji lebih sukar didaki daripada batu kerikil serta tanah keras. Bagi cerun yang boleh didaki, kelajuan seterusnya bergantung kepada keluaran kuasa lori tersebut. Had berat maksimum yang dibenarkan mungkin berbeza mengikut negara, contohnya, di bahagian selatan AS, had berat maksimum adalah antara 36 tan hingga 39 tan.

Untuk memuatkan layu balak, lori balak mungkin dipasang dengan satu atau lebih win atau kren. Kayu balak selalunya diturunkan dengan membiarkannya bergolek ke tepi.

Antara pengeluar lori balak termasuklah Hayes Truck, Scania AB dan Volvo.

Galeri
------

* Lori balak di dok feri Shaw IslandLori balak di dok feri Shaw Island
* Lori balak bergerak melalui taman negara untuk mengangkut balak dekat sempadan taman negaraLori balak bergerak melalui taman negara untuk mengangkut balak dekat sempadan taman negara
* Kemalangan antara lori balak dengan teksi kongsiKemalangan antara lori balak dengan teksi kongsi
* Lori balak tiga gandarLori balak tiga gandar
* Sisu dengan kren hidraulik.Sisu dengan kren hidraulik.
* Lori 60 tan Volvo FH16.Lori 60 tan Volvo FH16.
* Mitsubishi 8x4 menurunkan muatan di  Port Chalmers, New ZeelandMitsubishi 8x4 menurunkan muatan di Port Chalmers, New Zeeland
* Muatan kayu balak pain ponderosa, Taman Negara Malheur, 1942Muatan kayu balak pain ponderosa, Taman Negara Malheur, 1942
* Lori balak treler berkembar, Montana, 2011Lori balak treler berkembar, Montana, 2011

Lihat juga
----------

* Jalan pembalakan
* Lori

Rujukan
-------

1. ↑  Arthur Sutton, Timothy Robin Sawyer (1971), *Loading and unloading timber lorries*, H.M.S.O.
2. 1 2 3 4  "Logging in the Jungles". Museum at Campbell River. Diarkibkan daripada yang asal pada 2012-02-15. Dicapai pada December 18, 2011.
3. 1 2 3  "The Washington Log Trucking Industry: Costs and Safety Analysis". University of Washington Department of Natural Resource Sciences. Dicapai pada December 18, 2011.
4. 1 2 3 4 5 6  "Log Truck Stirs Dust through Clearcut". Oregon Historical Society. Dicapai pada December 18, 2011.
5. 1 2  Jeff C. Young (2009), *Trucks*, Capstone Press, m/s. 14, ISBN 978-1-4296-3432-8
6. ↑  John A. Sturos, Douglas B. Brumm, Andrew Lehto (1995), *Performance of a logging truck with a central tire inflation system*, U.S. Dept. of AgricultureCS1 maint: multiple names: authors list (link)
7. ↑  Karl F. Wenger (1984), *Forestry handbook*, Wiley-IEEE, m/s. 550–553, ISBN 978-0-471-06227-1
8. ↑  TN Dowling (2010), *An Analysis of Log Truck Turn Times at Harvest Sites and Mill Facilities* (PDF)
9. ↑  M. Bendz, J. McNally, C. Silversides, *Logging and log transport in tropical high forest*, ISBN 978-92-5-100487-6CS1 maint: multiple names: authors list (link)

Pautan luar
-----------

* Laman sesawang Suruhanjaya Pengangkutan Awam Darat Diarkibkan 2017-08-11 di Wayback Machine
* Lori Balak — laman sesawang Majlis Keselamatan Pembalakan New Zealand]
* Laporan
* Pameran muzium Diarkibkan 2012-02-15 di Wayback Machine